ฮั่งเส็งปิดเช้าร่วง 274.22 จุด ผิดหวังข้อมูลเศรษฐกิจสหรัฐ
ฮั่งเส็งปิดเช้าร่วง 274.22 จุด ผิดหวังข้อมูลเศรษฐกิจสหรัฐ
15 มิ.ย. 2560

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งร่วงลง 274.22 จุด หรือ 1.06% ปิดภาคเช้าที่ 25,601.68 จุด หลังจากที่ประชุมธนาคารกลางสหรัฐ (เฟด) มีมติปรับขึ้นอัตราดอกเบี้ยระยะสั้น 0.25%
นอกจากนี้ ฮั่งเส็งยังได้รับแรงกดดันจากราคาน้ำมันที่ร่วงลงกว่า 3% รวมถึงข้อมูลเศรษฐกิจสหรัฐที่อ่อนแอ ได้แก่ ยอดค้าปลีกเดือนพ.ค.ที่ปรับตัวลดลง 0.3% ซึ่งเป็นการปรับตัวลงมากที่สุดนับตั้งแต่เดือนม.ค.2559 และสวนทางกับที่นักวิเคราะห์คาดการณ์ว่าจะปรับตัวเพิ่มขึ้น
ส่วนดัชนีราคาผู้บริโภค (CPI) ร่วงลง 0.1% ในเดือนพ.ค. สวนทางกับที่นักวิเคราะห์คาดว่าจะเพิ่มขึ้น 0.2%